Kun laittaa hiekkaa, kalkkikiveä ja soodaa tuhatasteiseen uuniin,
saadaan nestemäistä lasia.
Taitavat lasinpuhaltajat keräävät sulan seoksen ontoilla pilleillä.
Pilliin puhaltaessa lasi pullistuu muotoiltavaksi kuplaksi.
Työkalut ja tekniikat ovat roomalaisten ajalta, mutta nyt me -
lisäämme lämpöä.
Palaamme Pohjois-Amerikan isoimpaan kuumapajaan,
jossa kymmenen lasinpuhaltajaa -
käy taistelua tulella tulta vastaan.
Tästä se lysti alkaa.
Kaikki peliin.
Ison riskin ottaminen…
Voi taivas.
Penkkiä vasten! -Olen aina täysillä mukana.
…tuo ison palkinnon.
Noin sitä pitää!
Jos he selviävät tulisesta kilpailusta, he voittavat elämää muuttavan palkinnon,
joka tuo mainetta ympäri maailman.
Olen Nick Uhas, ja tämä -
on Blown Away.
BLOWN AWAY: LASINPUHALTAJIEN KISA
Lasinpuhaltajat, tervetuloa jälleen kuumapajaan.
Kiitos. -Jee!
En tiedä, mitä odottaa, ja se on aika pelottavaa.
En ole huolissani, mutta mietin, mitä teemme seuraavaksi.
Viha, ahneus, himo, ylensyönti, laiskuus, kateus, ylpeys.
Saatte luoda taideteoksen, joka kuvastaa yhtä seitsemästä kuolemansynnistä.
John Moran, edellisen haasteen voittajana saat valita ensimmäisenä.
Valitsen ahneuden.
Ahnaasti. -Kyllä.
Oletko tyytyväinen valintaasi? -Kyllä, erittäin.
Hienoa. Sitten saatkin tehdä valinnat myös muille.
Voi veljet. -Selvä.
Voi paska!
Kuka saa ylpeyden?
Brenna? Ylpeys?
Kiitos. Pidän siitä.
Onneksi sain ylpeyden.
Istunko jotenkin kyyryssä?
Kenelle annat vihan?
Dan? Pahoittelen, kamu. Se sopii kyllä sinulle.
Kelpaa hyvin.
Danin viha.
Kenelle annat ylensyönnin?
Se sopii parhaiten Gracelle. Pidä hyvänäsi.
J'adore.
Entä himo?
Se on sinun heiniäsi, Minhi.
Ihana valinta!
Kateus menee herra Sharvinille tässä.
Selvä homma.
Eli laiskuus menee sitten Trentonille.
Loistavaa. Sopii kuvaan.
Lykkyä tykö.
Katherinen avuksi töitänne saapuu arvioimaan -
Donna Davies. -Hienoa.
Donna ei ole vain legendaarisen Pilchuckin lasikoulun apulaisjohtaja -
vaan myös taidehistorioitsija.
Odotan innolla, että Donna Davies arvioi työni.
Jo 300-luvulla seitsemän kuolemansyntiä erottivat -
paheet hyveistä ja syntiset pyhimyksistä.
Tässä haasteessa ei tarvitse olla niin mustavalkoinen.
Emme odota vanhahtavia arvoja.
Toivomme moderneja ja henkilökohtaisia töitä.
Teillä on neljä tuntia aikaa suunnitella, luoda ja esitellä teoksenne.
Arvioimme muotoilua, konseptia ja teknistä osaamista.
Tehdäksemme tästä hieman jännittävämpää,
voittajalle on tarjolla residenssi Pilchuckin lasikoulussa.
Mieletöntä. -Hienoa.
Palkinto on huikea.
Pilchuck on ilmiömäinen lasikoulu. Toivottavasti voitan haasteen.
Noloa myöntää, että olen ollut alalla 20 vuotta enkä ole ikinä käynyt siellä.
Taiteilijat, neljä tuntia alkaa nyt.
MUOTOILU
Sain John Moranilta laiskuuden. Ehkä hän pitää minua laiskana.
Ehkä hän haluaa vähän härnätä.
Ajattelin, että olisi hauskaa tehdä sarjakuvamainen laiskiainen,
joka löhöää sohvalla.
Laiskuus ei ole vain saamattomuutta vaan myös välinpitämättömyyttä tietoa kohtaan,
joten ehkä sohvan alla on kirjoja pitämässä sitä pystyssä.
Kädessä voisi olla kaukosäädin.
Panostan yksityiskohtiin.
Sain ylpeyden. Minua inspiroi LGBTQ-yhteisö.
Aion tehdä eräänlaisen aluksen.
Sitten siihen tulee sateenkaarispektri ja kaikki seitsemän marmoria sivuun.
Aion tehdä tennarin, joka laitetaan muhkean tyynyn päälle.
Valitsin lenkkarin, koska rähjäiset verstaat mielletään ahneuteen.
En ole varsinaisesti ahne mutta haluan voittaa.
Hyvä ystäväni John Moran antoi minulle vihan.
Teen kirjan, josta kumpuaa viiniköynnös.
Se perustuu Steinbeckin Vihan hedelmät -romaaniin.
Kun mietin ylensyöntiä, minulla tuli mieleen ASMR.
Se tarkoittaa autonomisia, rauhoittavia aistielämyksiä.
Korealaisilla Mukbang-videoilla korostetaan mielihyvää tuovia ääniä.
Vaikka hiekan valumista käsistä tai kun joku syö hitaasti jotain rapeaa.
Tällaista on ASMR.
Yritän kuvata ääntä visuaalisesti.
Haluan kuvata himoa kukalla.
Ihmiset antavat lahjaksi kukkia, kun he rakastuvat johonkuhun.
Tavallisen kukan sijaan tämä on pahaenteinen olento.
Teoksessani himo on naamioitunut rakkaudeksi.
Teen pienen kylän, jossa on kumpujen päällä taloja -
toisiaan vasten ja haluavat sitä, mitä toisilla on.
Tästä tulee haastavaa. On vaikeaa yrittää kuvata kateutta.
LUOMINEN
Hienoa. Aletaan hommiin.
Oho! Varokaa!
En tykkää näistä ruosteisista putkista. Olen vähän siivoushullu.
Puhalla, puhalla! Kas noin. Vähän kevyemmin nyt.
Alkaa olla kuuma. Tanssitaan, että kestetään.
Letkeät lanteet.
Minun syntini on ahneus.
Puhaltaisitko tosi kevyesti?
Ajattelin luoda nykyaikaisen sadun -
ja teen uudenlaisen version lasikengästä.
Tennarista tulee lihansävyinen. Toivon, että voitan toisen haasteen peräkkäin.
Itse asiassa haluan voittaa vielä seitsemän haastetta.
Aion päästä finaaliin.
Nyt on pakko voittaa. Sain itse valita syntini.
Tosi kuuma.
Käärin värejä ytimen ympärille ja sitten leikkaan sen auki,
ja sisällä näkyy sateenkaari.
Vähän samanlaista kuin se hyytelö ASMR-videoilla.
Kukin tekee syntiä tyylillään.
Syntisillä on hauskempaa!
Kyllä!
Katherine, jos saisit valita yhden kuolemansynneistä,
minkä ottaisit?
Ehkä ylensyönnin.
Tekisitkö sitten kauhean läjän vegaaniruokaa?
Se olisi valtava läjä vegaaniruokaa. -Soijapapuja.
Ja humusta. -Lehtikaalta.
Lehtikaalta. -Senkin mässäilijä.
Syntini on kateus. En ole ihan varma, miksi John Moran antoi sen minulle.
Ehkä kateudesta toista Johnia kohtaan?
Teen täydellisen naapuruston,
jossa on hoidetut nurmikot, samanlaiset talot, valkoiset puuaidat.
Oikea kyläidylli.
Tein pikamuotin taloja varten.
Kaksi grafiittia 90 asteen kulmassa kattoa varten.
Mitä mieltä olet? Onko söpö talo?
Kyläidylli, USA. Väkiluku: yksi.
AIKAA JÄLJELLÄ 3 TUNTIA
Donna, miten yleinen teema seitsemän kuolemansyntiä on taiteessa?
Niitä esiintyy kaikkialla. Ne alkoivat yleistyä 1400- ja 1500-luvuilla.
Niiden tarkoituksena oli opettaa ihmisille uskonnosta.
Ne haluttiin näyttää konkreettisina ilmentyminä.
Nyt teemoja ilmennetään monin eri tavoin eri materiaaleissa.
Valokuvauksessa, keramiikassa ja tietysti myös lasissa.
Minulla on himo.
Kukka tunnetaan rakkauden symbolina, mutta tämä ei ole rakkautta vaan himoa.
Tämä kukka puree takaisin.
Hampaat näyttävät upeilta.
Kuin suoraan Pienestä kauhukaupasta.
Haluan hyödyntää tilaisuuden ja esitellä muotoiluosaamistani.
Tästä tulee kukan hede.
Aion saada sen muistuttamaan kuolaamista -
mutta myös kukan keskiosaa.
Hienoa. Pidän tästä.
Siinä on vähän liikettä.
Teen haasteesta kirjaimellisen version. Sain synniksi laiskuuden.
Muotoilin ensin jalat ja sitten aloin työstää pintakuviointia.
Kuumensin lasia ja sitten harjasin sitä teräsharjalla.
Yritän saada sen näyttämään laiskiaisen turkilta.
Trenton tekee ihan oikean laiskiaisen.
Onko vaikeaa keksiä jotain muuta kuin niin ilmiselvää tulkintaa?
Kyllä. Se on varmasti todella haastavaa.
Yksityiskohdat ovat hankalimpia.
Työni perustuu Steinbeckin Vihan hedelmät -kirjaan.
Nyt teen hedelmäosiota.
Vihan hedelmät -romaani kertoo siitä,
miten rikas eliitti kohteli köyhiä perheitä työn perässä.
Teen parhaani pitääkseni pään kylmänä kuumapajassa.
Olen itse taistellut vihaa vastaan.
Olen tehnyt kovasti töitä sen eteen.
Isäni kuoli, kun olin nuori.
En surrut sitä itkemällä vaan olin vihainen.
Olin täynnä raivoa, vetelehdin kaduilla ja tein kaikenlaista.
Rypäleet näyttävät hyviltä. -"Grapeful" Dead.
En minä kadehdi Danin rypäleitä. Minusta ne ovat vain hienot.
Onpa iso viinirypäle.
Seis!
Teen tahmean lammikon, johon on juuttunut palloja.
Siis tietysti.
Ällöttävää!
Teen alimmaiseksi lammikon sinisestä lasista,
ja kiinnitän siihen oranssit pallot kuumina -
ja litistän ne paikalleen, jotta lammikosta tulee käsinkosketeltava.
Kaksi tuntia jäljellä!
Nytkö jo? -Niin.
Voi hyvänen…
Mennään tänne ja tehdään mustavalkoinen tanko.
VÄRILLISET LASITANGOT
En ole tehnyt ennen kenkää, eli tämä on uutta minulle.
Teen yksityiskohtia kengänpohjaan,
jotta pohjaankin tulee pintakuviota.
Nyt tasoitan kengänpohjaa.
Olen tehnyt saumat pääasiassa pienellä voiveitsellä.
Käännä vähän.
Siitä syntyy tennarimainen vaikutelma.
En ole ikinä ostanut 300 dollarin tennareita.
Tässä ei ole kyse niistä vaan firmoista, jotka niitä valmistavat.
Alan nyt tehdä pohjaa, sitten kuumennetaan.
On kuumat paikat.
Ja takaisin.
Tulee kuuma päivä.
KUUMENNUSUUNI LÄMPÖTILA 980 ASTETTA
On tosi kuuma. Pitää yrittää keskittyä.
Sano, jos alkaa mennä höpöksi. -Kaikki hyvin.
Haluan tehdä hauskan työn, joten laiskiaisella on jättimäiset vaipat.
Se ei jaksa käydä vessassa.
Vasta jäähdytysuunin jälkeen tietää, tuleeko työstä sellainen kuin ajatteli.
Kuumapajassa on valtavasti luovuutta ja energiaa tänään.
Ehkä osittain siksi, että voittajalle on luvassa Pilchuck-residenssi.
Se olisi lasitaiteilijalle hyvä meriitti.
Residenssin saaminen on huikea tilaisuus taiteilijoille.
He saavat henkilökunnalta rahallista tukea ja käyttöönsä tilat,
jossa voivat tehdä lasista, mitä haluavat.
Haluan voittaa. En ole käynyt Pilchuckissa.
Toivottavasti voitan.
Mene sen alle.
Hei, Dan. Sinäkö sait vihan? -Kyllä.
Millaisia teknisiä haasteita odotat?
Sain viimeksi pyyhkeitä jäähdyttämisestä ennen kokoamista. Nyt teen sen kuumana.
Mitä Pilchuck merkitsisi sinulle? -Residenssi olisi mahtava juttu.
Uran alkuvaiheessa kuvittelin tekeväni lähinnä paperipainoja ja koriste-esineitä,
koska halusin eteenpäin, ja sitten pääsinkin Pilchuckiin.
Pilchuck muutti elämäni.
Siellä tapasin monia inspiroivia lasitaiteilijoita.
Saat jatkaa töitä. Niitä näyttää riittävän.
Kiitos. -Lykkyä tykö.
Saimme sivut tehtyä.
Yksi tunti jäljellä!
Eikä! Armotonta menoa.
Kaaos!
Yritän voittaa. Muuta ei voi, kun taso on niin korkea tänä vuonna.
Jos kilpailen, haluan kovan luokan vastuksen.
En halua olla mikään tollojen kuningas.
Hyvältä näyttää. Juuri tätä halusimme.
Tämä on ensimmäinen kenkäni. Luulin, että siihen menee kaksi tuntia, ei kolmea.
Ota se nyt. -Jep.
Hienoa.
Mustan ja valkoisen tangon kanssa haasteena on, että musta pehmenee enemmän.
Tasaisen muodon tekeminen eri lämpötiloissa vaatii erityistä tarkkuutta.
Tekniikassa tankoa painetaan ylhäältäpäin.
Mäntä painetaan suoraan sen päälle ja sitten nostetaan.
Astiaan tulee siten hieno värikuvio.
Sen pitää onnistua kertaheitolla tai kaikki menee uusiksi.
Nyt se imaisee sen.
Voi veljet.
Se onnistui. Niin sitä pitää!
Tästä se lysti alkaa.
Puhalla vain reilusti.
Lino kutsuisi astian muotoa dinosauruksen muodoksi.
Lino on italialainen lasimestari.
Ja hän on aikamme ilmiömäisin lasinpuhaltaja.
Nyt siirretään ja vedetään kaulaa. Kuumennatko kevyesti?
Minusta on tärkeää tehdä oma työ. Tämä on pieni yhteisö.
Puhallan kärkeä.
On vaarallista matkia jonkun toisen tyyliä.
Ota se ulos.
Vielä 45 minuuttia jäljellä!
Herranen aika.
Haluan maljakkoni puhuttelevan -
ja että sillä on ominaisuuksia, jotka herättävät tietyn tunteen.
Niinpä lisäsin siihen teräviä osia -
jotka ovat vähän kuin piikit tai jopa ase.
Valmista tuli.
Piikit kiinnitetään siten, että avustaja tuo kuumaa lasimassaa,
venytän sitä ja samalla leikkaan sen, jolloin kärjestä tulee terävä.
Nämä palaset ovat kaikki kaikessa.
Alas.
Käännä.
Teen levyä, josta tihkuu reikiä.
Käännä.
Näyttää ällöttävältä. Tosi hyvä.
Lasi kuumenee niin paljon, että liekki menee sen läpi,
jolloin reiät ikään kuin valuvat ulos.
Äitini saa sätkyn. Hän pelkää reikiä.
No niin, nyt voit kuumentaa.
Tyypillinen naapureiden välinen aita.
Puoli tuntia jäljellä!
Harmittaa. Sohvaa ei ole, koska aika loppui kesken. Ei hyvä.
Pitää muuttaa koko konseptia.
En saanut tehtyä elementtejä, joita halusin, kuten kirjoja ynnä muuta.
Ei ole edes sohvaa.
Yritän puhaltaa tästä säkkituolin.
Nyt töpinäksi.
Teen tyynyn tennaria varten. Se ei ole iso työ,
mutta värin kanssa menee 20 minuuttia, joten tiukille menee.
Ja vaakasuoraan.
Käännä. Seis.
Halusin kiinnittää rypäleet kuumina.
Käännä.
Otin uunista kuuman palan, kiinnitin sen köynnökseen,
poimin viinirypäleet laatikosta ja laitoin ne kiinni lasiin.
Nyt voit viedä sen. Varokaa, kuumaa lasia tulossa!
Voiko kukaan vaihtaa?
Viisitoista minuuttia jäljellä! Muistakaa, palkinto on residenssi Pilchuckiin!
Työnnä eteenpäin vain.
Aloin kiinnittää tennaria tyynyyn.
Puhalla ja käännä.
Se ei uponnut tyynyyn niin hyvin kuin halusin.
Puhalla vain.
Puhalla lujasti. Seis.
Ja nyt kuumenna.
Tupsut ehtivät jäähtyä, ja yksi niistä irtosi.
Aprikoin, lisäänkö uuden tilalle kuumana vai annanko sen jäähtyä.
On 10 minuuttia. Teen uuden. Nosta vähän ylös.
Nosta. Seis.
Tiukille menee.
Varokaa, olen takananne. Kuumaa lasia tulossa!
Sulje luukku.
Aletaan kiinnittää marmorikuulia.
Nyt pyöräytetään ympäri.
AIKAA JÄLJELLÄ 3 MINUUTTIA
Nyt menoksi!
Ota se.
Jee!
Hienoa.
Täpärälle meni. Ei tullut sitä mitä halusin.
Lasinpuhaltajat, aika loppui!
Miltä tuntuu, Dan? -Huhhei. Nyt pitää vähän puhaltaa.
ESITTELY
Meidän piti tehdä moderni taideteos yhdestä kuolemansynnistä.
Sain kateuden ja tein amerikkalaisen kyläidyllin. Olen tosi tyytyväinen.
On iso riski olla kokeileva.
Toivon tuomareiden näkevän työni äänimaailman visuaalisen puolen.
Lihansävyisessä tennarissa on kerroksellisuutta, jota tavoittelin.
En ole kauhean tyytyväinen. Pystyn parempaan.
Kilpailu on paljon rankempaa kuin arvaisi.
Tämä teos ei kerro minusta vaan syrjäytyneistä ihmisistä, joita on -
myös yhteisössäni.
En tiedä vielä, tunnenko himoa vai rakkautta teostani kohtaan.
Se selviää ajan myötä.
Teokseni kuvastaa sitä, miten mustavalkoinen maailma joskus on,
ja se voi olla tuskallista. Mutta itsestään pitää saada olla ylpeä.
Tervetuloa syntien kaupunkiin. Väkiluku: seitsemän.
Aloitetaan Minhin teoksesta.
Se on erittäin taitavasti toteutettu,
varsinkin nuo kukan piikit ja hampaat.
Se tuntuu muistuttavan, miten kannattaa varoa sitä, mitä toivoo.
Ehkä kukan piikikkyyttä olisi voinut korostaa paremmin.
Kukan varressakin olisi voinut olla piikkejä.
Brennan teoksen aiheena on ylpeys.
"Teos on saanut inspiraationsa LGBTQ-yhteisön voimasta ja ylpeydestä."
Pidän muodosta ja väristä.
Ensivaikutelmani ei totta puhuen ollut kovin mairitteleva.
Muoto, lasitangon käyttö ja mustavalkoiset raidat -
muistuttavat suuresti venetsialaisen lasimestarin Lino Tagliapietran töitä.
Minun on vähän vaikeaa sulattaa sitä, miten samantyylinen tämä teos on.
Tämä ei tuo esiin Brennan omaa persoonaa.
Mutta se näyttää tosi hyvältä.
Tämä on Trentonin teos.
Arvaatteko hänen syntinsä?
Heitän villin arvauksen ja vastaan laiskuus.
Jep. -Bingo!
Se on tosi hyvin tehty. Pelottava otus, jolla on kammottavat kynnet.
Mutta se on laiskiainen, ja tavallaan siinä kaikki.
En tiedä, mitä muuta teos kertoo laiskuuden teemasta.
Tämä on John Moranin teos ahneudesta.
Ihana idea käyttää lenkkitossua ahneuden ruumiillistumana.
Me kaikki varmaan tiedämme, miten kiihkeästi niihin suhtaudutaan.
En ole varma, ymmärränkö lihan väriä.
Värissä on pikemminkin malvaa ja pinkkiä purppuraa.
Se osa teoksen sanomasta ei ihan mene perille.
Lasiveistoksena se on aivan upea.
Siinä on liikettä. Tyynyssä on hienosti käytetty lehtihopeaa,
mikä luo viimeistellyn ja ylevän vaikutelman.
Gracella oli ylensyönti.
Hän viittaa teoksessaan ASMR:ään eli autonomisiin aistielämyksiin.
Mielenkiintoista.
Ääniä ovat esimerkiksi maiskuttelu, pureskelu ja s-äänne kuiskauksissa.
Tässä leikataan kakkua.
Tässä suolakurkusta lähtevä rouskutusääni.
Aivan. -Kuulen äänet, kun katson teosta.
ASMR ei ole minulle tuttua, enkä tiedä, olisinko tulkinnut teosta noin.
Muut ovat tehneet hyvin kirjaimellisia tulkintoja,
joten arvostan sitä, että tämä teos vie meidät pienelle matkalle.
Tämä on John Sharvinin teos.
Hän sai aiheeksi kateuden.
Siinä on kaksi taloa yhtä taloa vastaan.
Teos tuntuu korostavan tunnetta siitä, mitä toisilla on ja itsellä ei ole,
ja se lienee se sanoma, jonka hän haluaa kertoa.
Aidan yksityiskohdat ovat aivan ihania.
Työstä näkee, miten paljon John on kehittynyt konseptiensa ilmaisussa -
ja myös teknisesti.
Se alkaa näkyä töissä selvemmin.
Tämä on Danin.
Äärimmäisen hienoa työtä.
Kaikki osat on koottu kuumana. Uskomattoman taidokasta jälkeä.
Rypäleet ja kirja ovat hienosti tehtyjä, mutta missä viha on?
Kuin hän ei haluaisi käsitellä sitä.
Rypäleissä on paljon patoutunutta energiaa.
Kirja on suljettu. Ehkä se kuvastaa Danin reaktiota vihaan,
ettei hän ole valmis käsittelemään sitä ja se on kuin tiukka solmu.
Pyydetään lasinpuhaltajat sisään.
Kuka tahansa voi voittaa. Pilchuckin residenssi nostaa panoksia.
Herkullinen saalis.
Himoitsen voittoa. Tämän haasteen haluan voittaa.
Tervetuloa takaisin. Kuolemansyntinne toivat paljon eloa galleriaan.
Se, miten te kaikki tartuitte haasteeseen,
paljasti jotain henkilökohtaista teistä -
ja suhtautumisestanne kuolemansynteihin.
John Moran.
Halusit teoksesi jäljittelevän lihan eri sävyjä.
Miten hyvin mielestäsi onnistuit siinä?
Lihaisa lenkkari oli tärkeä osa konseptia.
Halusin tuoda esiin varallisuuseroja.
Siksi yritin tuoda lihan sävyjä sekä tennariin että tyynyyn.
Olen tyytyväinen tuotokseeni.
Selvä.
Brenna.
Teoksestasi tuli heti vahvasti mieleen Lino Tagliapietran tyyli.
Haluatko kertoa siitä vähän? -Toki.
Olen hänen suuri ihailijansa. Hän on ilmiömäinen.
Pidän paljon litteästä muodosta, joka voi tosiaan olla Linon töiden vaikutusta.
Mutta kyljessä olevia marmorikuulia en ole nähnyt muualla.
Lino on uskomaton lasitaiteilija,
mutta olisiko sinun kannattanut tehdä enemmän omannäköisesi teos?
Siitä tuli tosiaan hyvin samanlainen, joten jos saisin tehdä sen uudelleen,
valitsisin kyllä erilaisen muodon.
Dan.
Sinun teoksesi on Vihan hedelmät.
Kyllä, työni kuvasta vihaa. Hyvä ystäväni John -
halusi vähän höykyttää minua.
Olit lähestynyt aihetta hyvin kirjaimellisesti.
Voisin tietysti analysoida kaikkia käymiäni vihanhallintakursseja.
En tosin tiedä, miten olisin kuvannut sitä tässä.
Juuri sellaista me haluaisimme nähdä.
Mutta tekninen osaaminen ja kuumana kokoaminen teki meihin suuren vaikutuksen.
Teit huikeaa työtä. -Hyckhka. Kiitos.
Trenton.
Piirroksessasi näkyi enemmän elementtejä.
Tämä oli haastava työ. Neljä tuntia ei ole paljon.
Se ei tahtonut riittää pelkkien raajojenkaan muotoiluun.
Teos on tosiaan hätäisesti koottu.
Niin.
Kiitos. Vetäydymme hetkeksi keskustelemaan.
Tulkinnat olivat harmillisen kirjaimellisia.
Se työ menisi roskakoppaan, jos kyse ei olisi haasteesta.
Olisipa ollut enemmän aikaa.
Toivottavasti tuomarit arvostavat työni taiteellisuutta.
Ja tarinaa, jota teoksellani yritän kertoa.
Toinen voitto ei olisi yhtään pahitteeksi.
Anna sen olla minä!
Nyt saatte kuulla, kuka teistä saa residenssin Pilchuckin lasikouluun.
Päivän paras puhaltaja on -
Grace. Onnittelut. -Anteeksi. Herra jumala!
Minä voitin!
Voitin haasteen!
Grace, onneksi olkoon. On ilo toivottaa sinut tervetulleeksi Pilchuckiin.
Kiitos. Ihan mahtavaa.
Herra jumala!
Tämä vahvistaa asemiani kilpailussa. Olen varteenotettava kilpailija,
ja kaiken lisäksi voitin residenssin Pilchuckiin. Ihan mieletöntä.
Olen ihan innoissani.
Puhutaan sitten perimmäisestä synnistä.
Se, joka ei tehnyt meihin vaikutusta, on…
Brenna.
Hyvästele muut ja poistu kuumapajasta.
Kiitos. Olette mahtavia.
Olen ylpeä itsestäni ja teoksestani.
Harmi, että sitä verrattiin huikean Lino Tagliapietran töihin.
Lasi voi olla julma. Jos menee liian lähelle, voi polttaa näppinsä.
Lasinpuhaltajat, onnittelut haasteen selvittämisestä.
Nähdään taas pian.
Kunpa pärjäisin paremmin, mutta ei se yrityksen puutteesta johdu.
Kaikki ovat huolestuttavan hyviä. Tämä on paljon vaikeampaa kuin luulin.
Vielä ei huokaista helpotuksesta.
Tekstitys: Mirka Pohjanrinne